1980D1096 — FI — 05.06.2003 — 008.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Muutettu:

A1 Itävallan, Suomen ja Ruotsin liittymisasiakirja C 241 21 29.8.1994 (mukautettu neuvoston päätöksellä 95/1/EY, Euratom, EHTY) L 001 1 ..

(*) Tätä asiakirjaa ei ole julkaistu suomenkielisenä.

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

NEUVOSTON PÄÄTÖS,

tehty 11 päivänä marraskuuta 1980,

yhteisön rahoitustoimista klassisen sikaruton hävittämiseksi

(80/1096/ETY)

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), ottaa huomioon talous- ja sosiaalikomitean lausunnon ( 3 ), sekä katsoo, että sekä katsoo, että yksi yhteisön tehtävistä eläinlääkintäalalla on karjan terveydentilan parantaminen karjankasvatuksen paremman tuottavuuden varmistamiseksi, lisäksi tämänlaatuisen toiminnan on kaupankäynnin osalta myötävaikutettava jäsenvaltioiden välisessä tuoreen lihan tai elävien eläinten kaupassa jäljellä olevien, terveystilanteessa vallitsevista eroista johtuvien esteiden poistamiseen, yhteisö on jo toteuttanut tätä varten toimenpiteitä nautaeläinten tiettyjen tautien osalta, vastaavanlaisia aloitteita on tehty sianliha-alalla ja ne ovat, sikäli kuin niiden päämääränä on perustamissopimuksen 39 artiklan 1 kohdan a alakohdassa määriteltyjen tavoitteiden saavuttaminen, yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 ( 4 ), sellaisena kuin se on viimeksi muutettuna asetuksella (ETY) N:o 929/79 ( 5 ), 6 artiklan 1 kohdan mukaista yhteistä toimintaa, koska yhteisö osallistuu kyseisen yhteisen toiminnan rahoitukseen, sen on voitava varmistautua siitä, että jäsenvaltioiden yhteisen toiminnan täytäntöönpanemiseksi antamat määräykset edistävät yhteisen toiminnan tavoitteiden saavuttamista; tätä varten olisi määrättävä menettelystä, jolla toteutetaan jäsenvaltioiden ja komission tiivis yhteistyö, ja tämän yhteisen toiminnan täydellisen onnistumisen varmistamiseksi olisi toimittava siten, että kansalliset hävittämissuunnitelmat, joiden toteuttaminen on aloitettu, voidaan saattaa menestyksekkäästi päätökseen; tämän vuoksi on syytä järjestää mahdollisuus tilanteen kehittymisen perusteella tarkastaa arviot, joihin tämä toiminta perustuu siltä osin, kun on kyse sekä toiminnan toteuttamiseksi tarpeellisista rahavaroista että toiminnan kestosta, ON TEHNYT TÄMÄN PÄÄTÖKSEN:

▼M2

1 artikla

Toimenpiteisiin, joista säädetään:

— yhteisön toimenpiteistä klassisen sikaruton torjumiseksi 22 päivänä tammikuuta 1980 annetussa neuvoston direktiivissä 80/217/ETY ( 6 ) — ja

— yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetussa neuvoston direktiivissä 80/1095/ETY ( 7 )

annetaan yhteisön rahoitustukea.

▼M6

2 artikla

1. Yhteisö osallistuu 1 artiklassa tarkoitettujen toimenpiteiden toteuttamiseen kuuden vuoden ajan alkuperäisen toiminnan osalta ja neljän vuoden ajan täydentävän toiminnan osalta. ►M7 Yhteisön osallistuminen rajoitetaan kuitenkin ennen 1 päivää heinäkuuta 1992 toteutettaviin toimenpiteisiin. ◄

2. Yhteisön talousarviossa maatalousalaa koskeviin menoihin liittyvästä luvusta vastattavan tuen alustavaksi määräksi arvioidaan 30 miljoonaa ECUa alkuperäisen toiminnan kestoaikana ja 12 miljoonaa ECUa Espanjan ja Portugalin osalta sekä 35 miljoonaa ECUa täydentävän toiminnan kestoaikana.

▼B

3 artikla

▼M2

1. Jäsenvaltioiden menoihin annetaan yhteisön tukea 2 artiklassa ilmoitetuissa rajoissa siltä osin, kun on kyse 5 artiklassa tarkoitetun suunnitelman täytäntöönpanemiseksi toteutetuista toimenpiteistä.

▼B

2. ►M2 Yhteisöstä ◄ korvataan jäsenvaltioille osana ►M6 5 artiklan 1 kohdassa tarkoitettua ◄ suunnitelmaa:

a) enintään 50 prosenttia kuluista, jotka aiheutuvat korvausten maksamisesta omistajille eläinten teurastamisesta ja hävittämisestä,

b) enintään 0,125 Euroopan laskentayksikköä kiireellisten rokotuksen yhteydessä sellaista rokoteannosta kohden, joka on käytetty jäsenvaltiossa tai alueella, joka on virallisesti tunnustettu sikarutosta vapaaksi alueeksi direktiivin 80/1095/ETY 7 artiklan 2 kohdassa säädettyä menettelyä noudattaen, tai jäsenvaltiossa tai alueella, jolla rokotus on ollut kiellettyä vähintään kolmen kuukauden ajan, kuitenkin sillä edellytyksellä, että rokotetut siat on tarkoitettu teurastettaviksi kolmen kuukauden kuluessa kyseisestä rokotuksesta,

c) enintään 0,125 Euroopan laskentayksikköä sellaista rokoteannosta kohden, joka on käytetty tietyillä määrätyillä alueilla direktiivin 80/1095/ETY 7 artiklan mukaisesti hyväksytyn hävittämissuunnitelman täytäntöönpanemiseksi, siten että tämän korvauksen maksaminen rajoitetaan suunnitelman kahteen ensimmäiseen täytäntöönpanovuoteen,

d) enintään yksi Euroopan laskentayksikkö sellaista näytettä kohden, joka on tutkittu laboratoriossa osana joukkotutkimusta tilojen tai alueiden julistamiseksi virallisesti sikarutosta vapaaksi.

▼M6

2 a. Yhteisö korvaa jäsenvaltioille osana 2 artiklan 1 kohdassa tarkoitettua täydentävää toimintaa:

a) enintään 50 prosenttia kuluista, jotka aiheutuvat sikojen teurastamisen ja hävittämisen korvaamisesta omistajille jäsenvaltion alueella todetuissa tautipesäkkeissä,

b) enintään 50 prosenttia kuluista, jotka aiheutuvat korvausten maksamisesta omistajille sellaisten sikojen teurastamisesta ja hävittämisestä, jotka on tuhottu 5 artiklan 1 kohdan a alakohdassa tarkoitetun uuden suunnitelman täytäntöönpanemiseksi osana järjestelmällistä serologista seulontatutkimusohjelmaa,

c) enintään 0,125 ECUa kiireellisten rokotuksen yhteydessä sellaista rokoteannosta kohden, joka on käytetty: — jäsenvaltiossa, joka on virallisesti tunnustettu klassisesta sikarutosta vapaaksi direktiivin 80/1095/ETY 7 artiklan 1 kohdan mukaisesti, — alueella, joka on virallisesti tunnustettu klassisesta sikarutosta vapaaksi alueeksi direktiivin 80/1095/ETY 7 artiklan 2 kohdan mukaisesti, — jäsenvaltion alueen osassa, jossa järjestelmällinen rokottaminen on ollut kiellettyä vähintään kolmen kuukauden ajan, — alueella, jolla järjestelmällinen rokottaminen on ollut kiellettyä vähintään kolmen kuukauden ajan. Kaikissa tapauksissa korvaus rajataan rokotustoiminnan alkamista seuraavana vuonna kyseisellä alueella tehtyihin rokotuksiin;

d) enintään 0,125 ECUa rokoteannosta kohden, kun kyse on rokottamisesta 5 artiklan 1 kohdan a alakohdassa tarkoitetun uuden suunnitelman täytäntöönpanemiseksi tietyillä määritetyillä alueilla. Kyseisen korvauksen käyttö rajataan kuitenkin suunnitelman kahteen ensimmäiseen täytäntöönpanovuoteen;

e) enintään yksi ECU sellaista näytettä kohden, joka on tutkittu laboratoriossa joko osana joukkotutkimusta tilojen tai alueiden vahvistamiseksi virallisesti klassisesta sikarutosta vapaiksi, osana tutkimuksia, jotka suoritetaan sikaruttoviruksen esiintymisen jatkumisen määrittämiseksi tiloilla tai alueilla, joilla on tehty ruttoa torjuvia rokotuksia, tai osana taudin määrittämiseksi suoritettavia tutkimuksia.

▼B

3. Myös direktiivin 80/1095/ETY mukaisiin toimenpiteisiin, jotka ovat välittömästi seurausta sikaruton esiintymisestä jäsenvaltiossa, joka on virallisesti vapaa tästä taudista, ►M6 sovelletaan 2 ja 2 a kohtaa ◄ .

4. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädettyä menettelyä noudattaen.

5. Jäsenvaltioiden toteuttamiin toimenpiteisiin voidaan antaa yhteisön rahoitustukea ainoastaan, jos niitä koskevista määräyksistä on tehty 5 artiklan 3 kohdan mukaisesti puoltava päätös.

▼M5

Oikeus yhteisön rahoitukseen säilyy niiden jäsenvaltion soveltamien toimenpiteiden osalta, joiden tarkoituksena on jatkaa yhdellä vuodella 5 artiklan 3 kohdan mukaisesti hyväksyttyjä suunnitelmia, sanotun kuitenkaan rajoittamatta direktiivin 80/1095/ETY 12 artiklan 2 kohdan soveltamista.

▼B

4 artikla

1. Maksuhakemukset koskevat jäsenvaltioille yhden kalenterivuoden aikana aiheutuneita kuluja ja ne toimitetaan komissiolle ennen seuraavan vuoden heinäkuun 1 päivää.

▼M2

2. Asetuksen (ETY) N:o 729/70 7 artiklan 1 kohtaa sovelletaan komission päätöksiin, jotka koskevat tämän toimenpiteen rahoittamista.

▼B

3. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädettyä menettelyä noudattaen.

5 artikla

1. Jäsenvaltioiden on toimitettava komissiolle tiedoksi direktiivin 80/1095/ETY 3 artiklassa säädetty suunnitelma ennen sen täytäntöönpanoa ja viimeistään 31 päivänä joulukuuta 1981.

Kuitenkin, kyseinen päivämäärä:

a) ei ole peruste suhteessa sellaisiin jäsenvaltioihin, jotka ovat virallisesti sikarutosta vapaita ja jotka ovat menettäneet tämän ominaisuuden 2 artiklan 1 kohdassa määrätyn toiminnan kestoaikana taudin ilmenemisen ja jatkumisen seurauksena,

b) voidaan korvata päivämäärällä 31 päivä joulukuuta 1982 6 artiklassa määrättyä menettelyä noudattaen, jos osoittautuu, että suunnitelman täytäntöönpano määrättyyn päivämäärään mennessä aiheuttaa tietyille jäsenvaltioille huomattavia vaikeuksia,

▼M3

c) korvataan Espanjan ja Portugalin osalta päivämäärällä 31 päivä joulukuuta 1986.

▼M6

1 a. Jäsenvaltioiden on toimitettava komissiolle tiedoksi osana täydentävää toimintaa direktiivin 80/1095/ETY 3 a artiklassa säädetty uusi suunnitelma ennen kyseisen suunnitelman täytäntöönpanopäivää, mutta viimeistään kolme kuukautta ennen jäsenvaltioiden alkuperäisten suunnitelmien päättymistä. Jälkimmäiseen määräaikaan ei kuitenkaan voida vedota suhteessa sellaisiin jäsenvaltioihin, jotka ovat virallisesti klassisesta sikarutosta vapaita, mutta jotka ovat menettäneet tämän ominaisuuden 2 artiklan 1 kohdassa määrätyn toiminnan aikana taudin ilmenemisen ja esiintymisen jatkumisen seurauksena.

▼B

2. Jäsenvaltioiden on viipymättä toimitettava komissiolle tiedoksi ►M6 3 artiklan 2, 2 a tai 3 kohdan ◄ soveltamiseksi toteutetut toimenpiteet, jos sikaruttoa esiintyy.

3. Komissio tutkii ►M6 1, 1 a ja 2 kohdan ◄ mukaisesti tiedoksi toimitetut suunnitelmat tai toimenpiteet määrittääkseen suhteessa kyseisten suunnitelmien tai toimenpiteiden yhdenmukaisuuteen 1 artiklassa tarkoitetun sääntelyn kanssa sekä ottaen huomioon tämän sääntelyn tavoitteet, täyttyvätkö yhteisön rahoitustuelle asetetut edellytykset. Suunnitelmien tai toimenpiteiden vastaanottamista seuraavien kahden kuukauden kuluessa komissio toimittaa pysyvälle eläinlääkintäkomitealle päätösluonnoksen. Komitea antaa lausuntonsa 6 artiklassa määrättyä menettelyä noudattaen. Rahastokomiteaa kuullaan rahoituksellisissa kysymyksissä.

4. Komissio tekee säännöllisiä tarkastuksia paikalla varmistautuakseen suunnitelmien täytäntöönpanosta eläinlääketieteelliseltä kannalta.

Jäsenvaltioiden on annettava tarpeelliset määräykset kyseisten tarkastusten helpottamiseksi ja erityisesti sen takaamiseksi, että asiantuntijoilla on sitä pyytäessään käytettävissään kaikki suunnitelmien toteuttamisen arvioimiseen tarvittavat tiedot ja asiakirjat.

Tämän artiklan soveltamista koskevat yleiset määräykset, erityisesti siltä osin, kun on kyse ensimmäisessä alakohdassa tarkoitettujen tarkastusten toistumistiheydestä ja niiden täytäntöönpanoa koskevista yksityiskohtaisista säännöistä sekä siltä osin, kun on kyse eläinlääkintäalan asiantuntijoiden nimeämisestä, ja menettelystä, jota eläinlääkintäalan asiantuntijoiden on noudatettava laatiessaan kertomustaan, vahvistetaan 6 artiklassa määrättyä menettelyä noudattaen.

▼M2

5 a artikla

Asetusta (ETY) N:o 129/78 sekä asetuksen (ETY) N:o 729/70 8 ja 9 artiklaa sovelletaan soveltuvin osin.

▼M8

6 artikla

1. Komissiota avustaa asetuksen (EY) N:o 178/2002 ( 8 ) 58 artiklalla perustettu elintarvikeketjua ja eläinten terveyttä käsittelevä pysyvä komitea.

2. Jos tähän artiklaan viitataan, sovelletaan päätöksen 1999/468/EY ( 9 ) 5 ja 7 artiklassa säädettyä menettelyä.

Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.

3. Komitea vahvistaa työjärjestyksensä.

▼M1 —————

▼M6 —————

▼B

9 artikla

Tämä päätös on osoitettu kaikille jäsenvaltioille.

( 1 ) EYVL N:o C 132, 3.6.1980, s. 8

( 2 ) EYVL N:o C 175, 14.7.1980, s. 79

( 3 ) EYVL N:o C 300, 18.11.1980, s. 17

( 4 ) EYVL N:o L 94, 28.4.1970, s. 13

( 5 ) EYVL N:o L 117, 12.5.1979, s. 4

( 6 ) EYVL N:o L 47, 21.2.1980, s. 11

( 7 ) EYVL N:o L 325, 1.12.1980, s. 1

( 8 ) EYVL L 31, 1.2.2002, s. 1.

( 9 ) EYVL L 184, 17.7.1999, s. 23.